AI-এর কেরামতি! খাবার ডেলিভারির চাকরি পেল রোবট কুকুর

ওয়েব ডেস্ক: দিন দিন আমাদের জীবনযাত্রার এক অবিচ্ছেদ্য অঙ্গ হয়ে উঠছে কৃত্রিম বুদ্ধিমত্তা (Artificial Intelligence)। শিক্ষা থেকে ব্যবসা, বিনোদন থেকে রান্নাঘর- সব জায়গাতেই এখন ঢুকে পড়েছে এআই (AI Technology)। আর প্রযুক্তির এই ইঁদুর দৌড়ে এক ধাপ এগিয়ে গেল ইউরোপ। কারণ এবার সুইৎজারল্যান্ডের (Switzerland) রেস্তোরাঁয় চাকরি পেল এক এক রোবট। শুধু রোবট বলা ভুল হবে, রোবট কুকুর (AI Robot Dog)। এবার টেবিল থেকে কাছাকাছি দূরত্বের বাড়ি- খাবার ডেলিভারির (Food Delivery) সমস্ত কাজ করছে সেই রোবট কুকুর।

সুইৎজারল্যান্ডের জুরিখ শহরের ডাচ বহুজাতিক ফুড ডেলিভারি প্ল্যাটফর্ম ‘জাস্ট ইট টেকঅ্যাওয়ে ডট কম’ স্থানীয় রোবোটিক্স সংস্থা ‘রিভর’–এর সঙ্গে হাত মিলিয়ে পরীক্ষামূলকভাবে চালু করেছে কৃত্রিম বুদ্ধিমত্তা চালিত রোবট কুকুর। এই চারপেয়ে যন্ত্র এখন স্থানীয় রেস্তরাঁ থেকে খাবার সংগ্রহ করে তা বাড়ি বাড়ি পৌঁছে দিচ্ছে।

আরও পড়ুন: Google-এর কারসাজি? আচমকা বদলে গেল মোবাইলের ডায়ালার

এই রোবট কুকুরগুলির মধ্যে ব্যবহার করা হয়েছে ‘ফিজিক্যাল এআই’ প্রযুক্তি। এর ফলে তারা এই যন্ত্র-জন্তু যেমন সহজে সিঁড়ি ভাঙতে তেমনই পথের সব বাধা এড়িয়ে এগিয়ে যেতে পারে। এমনকি, গাড়ি, পথচারী ও সাইকেল আরোহীর ভিড়েও নিরাপদে চলতে এই কুকুর রোবট। ঘণ্টায় ১৫ কিলোমিটার পর্যন্ত গতিতে এটি যেকোনও আবহাওয়ার মধ্যে রাস্তায় হাঁটতে সক্ষম। রোবট কুকুরের প্রতিটি ডেলিভারি রিয়েল টাইমে পর্যবেক্ষণ করা হয় এবং প্রয়োজনে দূর থেকে নিয়ন্ত্রণও করা সম্ভব।

নির্মাতা সংস্থা ‘রিভর’ জানিয়েছে, ভবিষ্যতে শুধু খাবার নয়, এই রোবট কুকুর ব্যবহার করা হবে মুদিখানা সামগ্রী, পার্সেল, প্যাকেজ ও ফ্রেশ খাবার সরবরাহেও। রোবট কুকুরের হাতে খাবার ডেলিভারি শুনতে অনেকটা কল্পবিজ্ঞানের সিনেমার মতো মনে হলেও, এখন তা বাস্তব।

দেখুন আরও খবর:

The post AI-এর কেরামতি! খাবার ডেলিভারির চাকরি পেল রোবট কুকুর first appeared on KolkataTV.