নিউ ইয়ার পার্টিতে ভয়ঙ্কর ঘটনা! মৃত্যুপুরীতে পরিণত হল পানশালা

ওয়েব ডেস্ক: চলছিল নিউ ইয়ার পার্টি (New Year Party)। কিছুক্ষণ আগেই অভিশপ্ত ২০২৫-কে পিছনে ফেলে ২০২৬-এ পা রেখেছিল তাঁরা। কিন্তু তাঁদের মধ্যে কেউই হয়তো জানত না যে, এটাই তাঁদের জীবনের শেষ দিন হতে চলেছে। আচমকা ভয়াবহ বিস্ফোরণ (Explosion) কেঁপে উঠল পানশালা (Bar)। মুহূর্তে আনন্দের উৎসব পরিণত হল এক মৃত্যুপুরীতে। ইংরেজি নববর্ষের রাতেই এই ভয়াবহ ঘটনার সাক্ষী থাকল ছবির মতো সুন্দর দেশ সুইৎজারল্যান্ড (Switzerland)।

গত রাতে প্রায় ১.৩০ নাগাদ সুইজারল্যান্ডের ক্রান্স মন্টানা শহরের স্কি রিসর্টের জনপ্রিয় পানশালা ‘লে কনস্টেলেশন’-এ ঘটে এই ভয়াবহ বিস্ফোরণের ঘটনা। জানা গিয়েছে, এই ঘটনায় কয়েকজনের মৃত্যু হয়েছে, আহত হয়েছেন অনেকেই। কিন্তু কেন ঘটল এই বিস্ফোরণ- কোনও নাশকতা নাকি দুর্ঘটনা? স্থানীয় পুলিশ জানিয়েছে, পানশালায় আচমকে এই বিস্ফোরণের কারণ এখনও স্পষ্ট নয়। পুলিশও এ প্রসঙ্গে এখনও কোনও বিবৃতি দেয়নি।

আরও পড়ুন: নববর্ষের আগেই ভূমিকম্প! থরথরিয়ে কাঁপল মাটি! কোথায় জানেন?

সোশ্যাল মিডিয়ায় ছড়িয়ে পড়া বেশ কিছু ছবি ও ভিডিওতে দেখা যাচ্ছে, বিস্ফোরণের পর পানশালার ভেতরে আগুন ছড়িয়ে পড়েছে। তবে এইসব ভিডিওর সত্যতা যাচাই করেনি কলকাতা টিভি ডিজিটাল। এদিকে এখনও উদ্ধারকাজ এবং অনুসন্ধান চালাচ্ছে সে দেশের পুলিশ। মৃত ও আহতদের বেশিরভাগই পর্যটক বলে ধারণা করা হচ্ছে, যাঁরা বর্ষবরণের মরসুমে এখানে বেড়াতে এসেছিলেন বলে খবর।

A severe explosion in the ski town of Crans-Montana in #Switzerland:

the police report several dead and injured in an incident that broke out in the area of the New Year’s event.

Emergency forces are on site and an investigation has been opened to determine the cause of the… pic.twitter.com/iioVEjVP1q

— War & Political News (@Elly_Bar_News) January 1, 2026

দেখুন আরও খবর:

The post নিউ ইয়ার পার্টিতে ভয়ঙ্কর ঘটনা! মৃত্যুপুরীতে পরিণত হল পানশালা first appeared on KolkataTV.